Neformālos apmācību

**„Kļūsti par uzņēmēju 2”**  
**Nolikums**

Apmācības „Kļūsti par uzņēmēju 2” ir 3 dienu neformālas apmācības Rogovkas ciemā, Nautrēnu pagastā, Rēzeknes novadā. Neformālās apmācības paredzētas jauniešiem vecumposmā no 16 - 19 gadiem. Apmācību ietvaros jauniešiem tiks organizētas dažādas aktivitātes, kas saistītas ar uzņēmēja gara veicināšanu, kā arī tikšanās ar uzņēmējiem un vienkārši laba laika pavadīšana un jaunu draudzības saišu veidošana. Jauniešiem būs arī iespēja izveidot savu uzņēmumu un iemēģināt roku produkta reklamēšanā un pārdošanā. Dalība apmācībās ir bezmaksas, dalībnieki nodrošina nokļūšanu līdz apmācību norises vietai.

Apmācību mērķis ir veicināt Rēzeknes novada jauniešu interesi par uzņēmējdarbību un par savu uzņēmumu veidošanu, organizējot apmācības, balstoties uz dažādām neformālajām aktivitātēm.

**Organizatori un vadība:**

Neformālās apmācības organizē: Izglītības – uzņēmējdarbības kontaktpunktu komercdarbības speciālisti sadarbībā ar Rēzeknes novada pašvaldību.

Apmācību vadītājs: Oskars Orlovs

Apmācību koordinatori: Sanita Zunda un Guntis Klīdzējs

**Vieta un laiks:**

Apmācības norisināsies no 22.08.2018.-24.08.2018. Nautrēnu vidusskolas dienesta viesnīcas telpās, Rogovkā, Rēzeknes novads.

Ierašanās 22.08.2018. no plkst: 9:00 - 10:00

Izbraukšana 24.08.2018. no plkst: 15:00 – 16:30

Nokļūt apmācību vietā ir iespējams ar savu transportu vai izmantojot sabiedrisko transportu sk. [www.1188.lv](http://www.1188.lv) Rēzekne - Rogovka.

Ja vienīgais šķērslis, lai tiktu uz nometni ir transporta trūkums, lūgums ziņot laicīgi, lai organizatori var atrast optimālu veidu kā nokļūt nometnē.

**Apmācību dalībnieki:**

Jaunieši vecumā no 16-19 gadiem.

**Pieteikšanās:**

Dalībniekiem jānosūta aizpildīta pieteikuma anketa uz [sanita.zunda@rezeknesnovads.lv](mailto:sanita.zunda@rezeknesnovads.lv) e-pastu.   
Pieteikšanās atvērta no nolikuma publicēšanas brīža un noslēgta 17.augustā.  
Dalībniekiem tiek paziņots par uzņemšanu apmācībās elektroniski.

**Citi:**

* Jauniešiem ir jāpiedalās visās apmācību dienās;
* Jauniešiem ir jāpaņem līdzi vecāku rakstiska atļauja par dalību apmācībās (jauniešiem līdz 18 gadiem)
* Jāņem līdzi higiēnas preces, gultasveļas komplekts un dvielis

Informācija par apmācībām: Apmācību nolikums un pieteikuma anketa pieejama [www.rezeknesnovads.lv](http://www.rezeknesnovads.lv) ;

Informatīvais tālrunis : Sanita Zunda 25740422

Guntis Klīdzējs 25748078